**SPRENDIMO PROJEKTO**

**DĖL ROKIŠKIO RAJONO SAVIVALDYBĖS GYVENAMŲJŲ VIETOVIŲ TVARKYMO**

**IR ŠVAROS TAISYKLIŲ PATVIRTINIMO**

**AIŠKINAMASIS RAŠTAS**

*2024-01-02*

Projekto rengėjas – Evelina Kazlauskaitė, Teisės ir personalo skyriaus vyriausioji specialistė.

Pranešėjas komitetų ir Tarybos posėdžiuose – Regina Strumskienė, Teisės ir personalo skyriaus vedėja.

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas – patvirtinti tvarkymo ir švaros Rokiškio rajono savivaldybės gyvenamosiose vietovėse taisykles bei pripažinti netekusiu galios praradusius aktualumą teisės aktus. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 6 straipsnio 36 punktas nustato, kad viena iš Savarankiškosios savivaldybių funkcijų yra „*sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešosiose vietose užtikrinimas*“. Lietuvos Respublikos administracinių nusižengimų kodekso 366 straipsnis numato administracinę atsakomybę už savivaldybių tarybų patvirtintų tvarkymo ir švaros taisyklių pažeidimą.Lietuvos Respublikos vietos savivaldos įstatymo 15 straipsnio 2 dalies 28 punktas nustato, kad viena iš išimtinių savivaldybės tarybos kompetencijų yra „*taisyklių, už kurių pažeidimą atsiranda administracinė atsakomybė, ir kitų taisyklių tvirtinimas*“. |
| 3. | Laukiami rezultatai | Atnaujinus Rokiškio rajono savivaldybės gyvenamųjų vietovių tvarkymo ir švaros taisykles, bus užtikrinta, kad Rokiškio rajono miestų, miestelių, kaimų ir kitos gyvenamosios teritorijos būtų valomos ir tvarkomos užtikrinant sveikas ir saugias bei palankias visuomenės gyvenimo sąlygas ir aplinkos sanitarinę būklę. |
| 4.  | Lėšų poreikis ir šaltiniai | Sprendimui įgyvendinti lėšos nebus reikalingos. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |